
PL.x 362


AVIZ
asupra propunerii legislative privind modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea Legii nr. 490/2002 pentru aprobarea Ordonanţei Guvernului nr. 65/2001 privind constituirea şi funcţionarea parcurilor industriale, trimisă cu adresa nr. Pl.x- 362 din 25 aprilie 2006 şi înregistrat sub nr. 31/568 din 26.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 18 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 7 iunie 2006.


Membrii comisiei au examinat propunerea legislativă supusă aprobării,  expunerea de motive, avizul favorabil al Consilului Legislativ cu nr. 1483/24.10.2005 şi punctul de vedere al Guvernului, cu nr. 78 din 10.01.2006, care nu susţine adoptarea acestei iniţiative legislative.
În urma dezbaterilor, constatându-se că modificările şi completările propuse vizează, de fapt, Ordonanţa Guvernului nr. 65/2001, cu modificările şi completările ulterioare, şi nu Legea nr. 490/2002, aşa cum se precizează în iniţiativa legislativă, iar unele prevederi propuse contravin legislaţiei în materia concesiunilor, concurenţei loiale şi a funcţionării societăţilor comerciale, membrii comisiei au hotărât, cu unanimitate de voturi, avizarea negativă a propunerii legislative.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu

